ཞིང་ཆེན་སྲིད་གྲོས་ཀྱིས་མི་རིགས་དང་ཆོས་ལུགས་བྱ་བའི་ཆེད་དོན་གསོ་སྦྱོང་འཛིན་གྲྭ་བསྡུས།
རིན་ཆེན་རྣམ་རྒྱལ་གྱིས་བསྟན་དོན། ཐེངས་འདིར་ཆེད་དོན་གསོ་སྦྱོང་འཛིན་གྲྭ་བསྡུས་པ་ནི་ཏང་གི་སྐབས་བཅུ་དགུ་པའི་ཀྲུང་ཨུ་ཚང་འཛོམས་གྲོས་ཚོགས་ཐེངས་དྲུག་པའི་དགོངས་དོན་དང་། ཀྲུང་དབྱང་མི་རིགས་བྱ་བའི་གྲོས་ཚོགས་ཀྱི་དགོངས་དོན་དང་རྒྱལ་ཡོངས་ཆོས་ལུགས་བྱ་བའི་གྲོས་ཚོགས་ཀྱི་དགོངས་དོན་བཅས་ལ་སློབ་སྦྱོང་དང་དངོས་འབེབས་བྱེད་པའི་ཞིབ་ཕྲའི་ལག་ལེན་ཡིན། གསོ་སྦྱོང་བ་རྣམ་པས་མི་རིགས་ཆོས་ལུགས་སྲིད་ཇུས་དང་གཞུང་ལུགས་སློབ་སྦྱོང་བྱེད་པའི་གལ་ཆེན་རང་བཞིན་དང་དགོས་གལ་རང་བཞིན་ལ་ངོས་ཤེས་ཟབ་མོ་ཡོད་པ་དང་། སློབ་ཁྲིད་ཀྱི་ནང་དོན་ལ་ནན་ཏན་གྱིས་ཉན་པ ། མི་རིགས་ཆོས་ལུགས་བྱ་བ་དང་མི་དམངས་སྲིད་གྲོས་གཞུང་ལུགས་ལ་སློབ་སྦྱོང་དང་ཞིབ་འཇུག་གཏིང་ཟབ་བྱེད་པ། མི་རིགས་ཆོས་ལུགས་བྱ་བའི་ཁྱད་ཆོས་དང་ཆོས་ཉིད་སྔར་ལས་ཁོང་དུ་ཆུད་པར་བྱེད་དགོས། བརྩོན་འགྲུས་བསྐྱེད་ན་རང་ཉིད་ཀྱི་ཤེས་རྒྱ་ཆེ་ཞིང་ཐབས་ལ་མཁས་པ་དང་། ལས་འགན་ཁག་ཁུར་བྱེད་པའི་ནུས་པ་དང་ཆུ་ཚད་མུ་མཐུད་དུ་ཇེ་མཐོར་གཏོང་ཐུབ། སློབ་སྦྱོང་གི་གཙོ་གནད་ཁོང་དུ་ཆུད་པར་བྱས་ནས། རང་ཞིང་གི་མི་རིགས་ཆོས་ལུགས་བྱ་བ་སྤུས་ཚད་མཐོན་པོའི་ངང་འཕེལ་རྒྱས་སུ་འགྲོ་བར་སྐུད་འདེད་གཏོང་དགོས། ཐེངས་འདིའི་གསོ་སྦྱོང་འཛིན་གྲྭའི་སློབ་ཁྲིད་ཀྱི་ནང་དོན་ཕུན་སུམ་ཚོགས་ལ། ཁ་གཏད་རང་བཞིན་དང་ཕན་འབྲས་རང་བཞིན་དྲག་པོ་ལྡན། གཅིག་འདུས་སློབ་སྦྱོང་བྱས་པ་བརྒྱུད། འཛམ་གླིང་གི་གནས་ཚུལ་དང་རྒྱལ་ཁབ་ཀྱི་གནས་ཚུལ་རང་ཞིང་གི་གནས་ཚུལ་བཅས་ལ་སྔར་ལས་རྒྱུས་ལོན་བྱེད་ཐུབ་པ་དང་། རང་ཞིང་གི་མི་རིགས་ཆོས་ལུགས་བྱ་བའི་ཉམས་མྱོང་བཟང་པོ་དང་བྱེད་ཐབས་བཟང་པོར་སློབ་སྦྱོང་དང་ཁོང་དུ་ཆུད་པར་བྱེད་ཐུབ། ཚང་མས་ཐེངས་འདིའི་གསོ་སྦྱོང་གི་གོ་སྐབས་དམ་འཛིན་བྱས་ནས།  བློ་རྩེ་གཅིག་སྒྲིམ་གྱིས་སློབ་སྦྱོང་བྱེད་པ་དང་དུས་ལྟར་སློབ་སྦྱོང་ལས་འགན་སོ་སོ་ལེགས་པོར་སྒྲུབ་སྟེ། སྦྱངས་འབྲས་ཐོབ་པ་དང་གོ་རྟོགས་ཡོད་པར་བྱེད་དགོས།ཞིང་ཆེན་སྲིད་གྲོས་ཀྱི་གྲངས་ཉུང་མི་རིགས་ལས་རིགས་དང་ཆོས་ལུགས་ལས་རིགས་ཀྱི་ཨུ་ཡོན་དང་། གྲོང་ཁྱེར་དང་ཁུལ་སྲིད་གྲོས་ཀྱི་མི་རིགས་ཆོས་ལུགས་བྱ་བའི་འགན་ཁུར་བའི་ཀྲུའུ་ཞི་གཞོན་པ། མི་རིགས་དང་ཆོས་ལུགས་ཨུ་ཡོན་ལྷན་ཁང་གི་འགན་ཁུར་བློ་མཐུན་སོགས་ཐེངས་འདིའི་གསོ་སྦྱོང་ལ་ཞུགས།                                                                                                           རིག་འཛིན་སྒྲོལ་མས་བསྒྱུར། ཟླ་བཅུ་གཉིས་པའི་ཚེས་བཅུ་གསུམ་ཉིན། ཞིང་ཆེན་སྲིད་གྲོས་ཀྱིས་མི་རིགས་དང་ཆོས་ལུགས་བྱ་བའི་ཆེད་དོན་གསོ་སྦྱོང་འཛིན་གྲྭ་ཞིང་ཆེན་ཏང་ཨུའི་ཏང་གི་སློབ་གྲྭ་རུ་བསྡུས། ཞིང་ཆེན་སྲིད་གྲོས་ཀྱི་ཀྲུའུ་ཞི་གཞོན་པ། ཞིང་ཆེན་བོད་སྐད་ཚན་ཁག་ཆོས་ལུགས་སློབ་གླིང་གི་ཡོན་ཀྲང་རིན་ཆེན་རྣམ་རྒྱལ་འཛིན་གྲྭ་བསྡུས་བའི་མཛད་སྒོར་ཞུགས་ནས་གཏམ་བཤད།